ปกติเวลาประจำเดือนจะมาคือมีอาการปวดเมื่อย ปวดท้อง มาประมาณ5-6วัน แต่เดี๋ยวนี้ไม่มีอาการปวดอะไรเลย จะมาเป็นลิ่มเลือดน้อยๆ เป็นเมือกๆที่ละน้อยๆ ประมาณ5-7 วัน หลังจากนั้นจะมาปกติอีก5-7วัน บางทีก็มาซ้อนสองเดือน แบบนี้ปกติมั้ยคะ จะมีวิธีแก้อย่างไรบ้าง เป็นกังวลมากๆค่ะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกอาการปวดประจำเดือนอาจจะเกิดหรือไม่เกิดก็ได้ ให้ดูว่าเลือดมาตามรอบเดือนหรือไม่เป็นสำคัญหากเลือดที่ออกมา มีการออกมากระปริดกระปรอยผิดปกติระหว่างรอบเดือน คือมาน้อยกว่า 22 วันนับจากรอบก่อนนั้นถือว่าผิดปกติควรต้องหาสาเหตุ หรือยืนยันการตั้งครรภ์ไปด้วยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังมีเลือดออกผิดปกติทางช่องคลอดไม่เป็นไปตามรอบเดือน ควรไปยืนยันผลที่รพหรือหาสาเหตุอื่นๆเช่นความผิดปกติของมดลูกหรือรังไข่ที่อาจเป็นไปได้ต่อไป